Passagererne i lokaltoget mellem Lindholm og Skørping fik sig en noget længere tur end beregnet. Toget gik nemlig i stå og skulle skubbes til Støvring.

Aalborg Nærbanes tog mellem Lindholm og Støvring kom i problemer tirsdag eftermiddag. Mellem Svenstrup og Støvring gik toget i stå, og passagererne måtte vente på, at der kom et andet tog, der kunne skubbe dem til Støvring. Toget kom til Støvring over en time senere end planlagt. Derudover oplyser DSB, at et lyntog mod København blev forsinket, da toget, der var gået i stå, blokerede skinnerne.